
Р Е З Ю М Е Т А 
на научните публикации

на гл. ас. д-р Христина Пламенова Филипова, катедра „Туризъм“, Колеж по туризъм – Варна при Икономически Университет – Варна, подадени за участие в конкурс за заемане на академична длъжност “доцент” в област на висшето образование 3. „Социални, стопански и правни науки“, професионално направление 3.9. „Туризъм“ по научна специалност „Икономика и управление (Туризъм – Иновации в ресторантьорството, Потребителско поведение)“, обявен в ДВ, бр. 44/14.05.2026г. 

Б. Научни трудове за участие в конкурса за АД „доцент“, обявен в ДВ, бр. 44/14.05.2026 г., по чл. 101, т.3 и чл. 104, ал. 1, т.6 от Правилник за развитието на академичния състав в Икономически университет – Варна (ПРАС)

І. Монография или равностойни публикации (в професионалните направления, в които това е допустимо според ППЗРАСРБ)– по чл. 101,  т.3 от ПРАС в ИУ - Варна

	Общ номер
	Номер в група
	Заглавие, библиографско описание, линк към съдържанието им в електронен формат, в случай че е налично

	5.



	1.
	Филипова, Х. Влияние на потребителското поведение при интегриране на иновации в ресторантьорския бизнес. Варна : Унив. изд. Наука и икономика, 2026, 256 с. (Библ. Проф. Цани Калянджиев ; Кн. 114)., ISBN(печатно) 978-954-21-1219-8. Рец: Десислава Серафимова, Любомир Георгиев 

	Монографичният труд изследва взаимовръзката между потребителското поведение и внедряването на иновации в ресторантьорския бизнес и е първото комплексно проучване, посветено на тази  проблематика в българската специализирана литература. Ресторантьорството е динамична и силно клиентски ориентирана икономическа и социална дейност с нарастващо значение в съвременната бизнес среда. Секторът се характеризира с голямо разнообразие от организационни форми, концепции и структури и функционира при силна конкуренция и ускорена дигитализация. При такива условия, за да  се задържат на пазара и да разширят клиентската си база, ресторантьорските фирми следва непрекъснато да усъвършенстват продукта си и да го адаптират към очакванията и  изискванията на потребителите. Това налага необходимостта от целенасочено прилагане на иновации, ориентирани към потребителските очаквания и поведение.
Научните изследвания в тази област са ограничени и често се фокусират върху отделни аспекти - технологични, процесни или организационни. Липсват интегрирани модели, които да обединяват тези елементи в цялостна концепция, поставяща потребителя в центъра. Целта на настоящото изследване е да се  систематизират и изведат насоки за интегриране на иновации в ресторантите в град Варна, базиращи се на проучването на потребителските нагласи и оценки по различни поколения.
В първа глава  на разработката се извеждат особеностите на ресторантьорството като икономическа и социална дейност, като е дадена  и авторова дефиниция за понятието. Систематизирани са таблично и са коментирани класификационни структури, изведени са особеностите и компонентите на ресторантьорския продукт. Характеризирано е потребителското поведение в ресторантьорството общо и по четири поколения (BB, X, Y, Z) и са представени съвременните му изменения. Внимание е отделено и на същността, характеристиките и класификацията на иновациите в сектора. Представен е и авторов модел за интегриране на иновации в ресторантьорството. 
В глава втора се анализира структурата на българското ресторантьорство, респективно на варненското като част от него. Съставена  е методика на емпиричното изследване и са представени характеристиките на анкетното проучване сред потребителите на град Варна. Получените отговори са анализирани и са направени изводи относно мнението и оценките на анкетираните за състоянието на ресторантите в град Варна и интегрираните в тях иновации. Освен основния анализ е извършен такъв и по поколения, като са отразени спецификите на различните демографски групи клиенти и са изведени основните разлики в потребителското им поведение.
В глава трета са представени и анализирани оценките на потребителите относно възможностите за интегриране на иновации в  ресторантите в град Варна. Проведени са и  полуструктурирани интервюта с експерти,  като мненията им им са обобщени и представени посредством контент анализ. Систематизирани са многобройни бенчмарк практики за успешни иновации в ресторантьорството групирани според елементите на ресторантьорския продукт. Формулирани са предложения за интегриране на иновации в продукта на ресторантите на град Варна.



ІІ. Монографии и студии по чл. 104, ал. 1, т.6 от ПРАС в ИУ - Варна

	Общ номер
	Номер в група
	Заглавие, библиографско описание, линк към съдържанието им в електронен формат, в случай че е налично

	6.



	1.
	Kazandzhieva, V., Filipova, H. Customer Attitudes Toward Robots in Travel, Tourism, and Hospitality: A Conceptual Framework. Robots, Artificial Intelligence and Service Automation in Travel, Tourism and Hospitality. Bingley: Emerald Publ. Ltd., 2019. рр. 79-92 (47687 знака). ISBN 978-1-78756-688-0; ISBN 978-1-78756-687-3. DOI 10.1108/978-1-78756-687-320191004, Ed.: Stanislav Ivanov, Craig Webster Scopus 

	Технологичната революция в туристическите и хотелиерските услуги, както и в останалите индустрии, е безспорен факт и обективна реалност. Технологичните иновации проправят пътя към бъдеща икономика, в която роботите и изкуственият интелект (ИИ) ще бъдат използвани на всички етапи от процеса на предоставяне на услуги в сферата на пътуванията, туризма и хотелиерството (ПТХ) – преди, по време и след туристическото преживяване. Ефективността и целесъобразността на внедряването на роботи зависят в значителна степен от готовността на потребителите да ги приемат и използват, както и от практическите и финансовите ползи и резултати от тяхното приложение в индустриите на ПТХ. Настоящата глава има за цел да определи отношението на туристите към роботите в сферата на пътуванията, туризма и хотелиерството и да анализира техните основни характеристики. По-конкретно, тя разглежда понятието „нагласа“ като психологическа категория, анализира потребителските  предпочитания към роботите и очертава бъдещите насоки за научни изследвания по темата. Представени са три основни направления : нагласите на потребителите към роботите в услугите на пътуванията, туризма и хотелиерството; нагласите на служителите към роботизацията на труда в предприятията от сектора на ПТХ; и нагласите на мениджърите към внедряването на роботи в тази сфера. Настоящата глава представя теоретичен анализ на първата група от показатели, тъй като именно те оказват най-силно влияние върху процеса на вземане на решения, свързани с внедряването на роботизирани технологии в контекста на турзма, пътуванията и хотелиерството.

	7.



	2.
	Malcheva, M., Filipova, H. The Impact of Local Identity for Attracting Tourists in Boutique Hotels. Research, Development and Education in Tourism. Cambridge: Cambridge Scholars Publ., 2019. рр. 131-150. ISBN 978-1-5275-3719-4, Ed.: Sonia Mileva, Nikolina Popova 

	Хотелската индустрия се развива динамично, хотелиерският продукт се разнообразява по категории и тематичност. Вниманието към потребностите и желанията на госта е основен фактор за развитие и конкурентоспособност на хотелите. В наши дни туристите очакват повече от удобство и комфорт, те искат да бъдат приятно изненадани и обогатени културно. Бутиковите хотели чрез своята уникалност и собствена философия стават все по-привлекателни за тези туристи, които ценят качествения и иновативен туристически продукт. В търсене на нови начини за привличане на клиенти, хотелските мениджъри, успешно биха могли да използват елементи на културното наследство в концепцията на техните обекти. В тази връзка, цел на настоящата разработка е на базата на анкетно проучване на гости на бутикови хотели в град Варна, да се изследва нагласата на туристите спрямо обвързването на местната идентичност с предлагания от обектите продукт.

	8.
	3.
	Дъбева, Т., Луканова, Г., Казанджиева, В., Илиева, Г., Филипова, Х. Иновативни технологии в българското хотелиерство. Варна: Наука и икономика - ИУ, 2019. с. 186. Библиотека Проф. Цани Калянджиев ; кн. 60, ISSN C624-5927. ISBN 978-954-21-1008-8. Рец.: Марин Нешков, Стоян Маринов, Добрин Добрев 
Глава 3. Приложение на иновативни технологии в българското хотелиерство, параграф 3.3 с.130-141 

	Иновативните технологии се свързват със стратегическите цели на хотелиерските компании за повишаване на ценността и ефектите за организацията и нейните клиенти. Целта на публикацията е изследване на съвременните изменения и технологични иновации в хотелиреството като цяло и на тази база определяне на възможности за приложение на иновативни технологии в българското хотелиерство. За реализирането й са проведени две анкетни проучвания: Първото проучване изследва нагласите и отношението на българите към използването на иновативни технологии в хотелиерското обслужване, а второто - проучва нагласите и отношението на служители и мениджъри на хотели към автоматизирането и роботизирането на етапи и процедури от технологията на обслужване преди, по време и след престоя в хотела. Целта на двете изследвания е да се идентифицират общи позиции и мнения, както и разлики във вижданията и възприятията на клиентите и персонала относно внедряването на технологични иновации в хотелиерското обслужване. Предложенията за внедряване на иновативни технологии в българското хотелиерство са систематизирани съобразно фазите на цикъла на госта.

	9.
	4.
	Filipova, H., Dabeva, T. Developing the Local Brand of the Restaurant Chain “Staria Chinar” in Varna. Branding and Labeling in the Digital and Artificiel Intellegence Era. New York: Nova Science Publ., 2020. рр. 127-149. ISBN 978-153617500-4; 978-153617499-1, Ed. Joseph Kaswengi Scopus

	Целта на настоящата студия е да открои възможностите за развитие на локалния бранд на тематичната ресторантска верига „Стария чинар“ в град Варна. За постигането й е извършен задълбочен преглед на научната литература по темата. Представени и анализирани са понятия като брандинг, ресторантьорски бранд, локален бранд. Освен теоретичния анализ е проведено и задълбочено емпирично изследване. Основната му роля е да оцени степента на развитие на локалния бранд „Стария чинар“ и начина, по който той се възприема от потребителите. Изследването включва две части - дълбочинно интервю с управителя на ресторантите и анкетно проучване сред 114 редовни клиенти. Резултатите показват, че потребителите свързват местния бранд преди всичко с вкусната и уникална кухня, както и със семейната и приятелска атмосфера. Въз основа на получените резултати авторите формулират предложения за подобряване и по-нататъшно развитие на локалния бранд на ресторантската верига „Стария чинар“.

	10.
	5.
	Луканова, Г., Дъбева, Т., Филипова, Х., Парушев, Ж., Димитров, Д. Туристическо профилиране на община Дългопол. Варна: Наука и икономика, 2021.,с.144 ISBN 978-954-21-1087-3, Рец.: С. Маринов, К. Илиева. 
Глава 4. Оценка на нагласите на местните жители спрямо туристическото профилиране на община Дългопол, с.91-107
Глава 5. Насоки за подобряване туристическия профил на община Дългопол с.108-133 Параграф 5.3 

	Туристическото профилиране, базирано на ресурсния потенциал на дадено място може да се превърне в един от факторите за устойчиво развитие на района, както и за опазване на природното, културното, археологическото и архитектурното му наследство. Целта му е формиране на туристическа култура към този вид ресурси и интеграция на интересите на туристите с тези на представителите на туристическия бизнес и населението на общността домакин. Основната цел на разработката е на базата на туристическото профилиране на община Дългопол да се очертаят основните насоки за развитие на туризма в областта. За реализиране на поставената цел последователно си изследват концепциите за профилиране и бранд на туристическа дестинация, разкриват се особеностите на етнокултурното профилиране. Изготвя се туристически профил на община Дългопол чрез анализ и оценка на вътрешната и външната среда за развитие на туризма в района, проучват се и нагласите на местните жители спрямо туристическото профилиране на община Дългопол.  На тази база се формулират конкретни и приложими препоръки за развитие на туризма в дестинацията.

	11.
	6.
	Маринов, С., Казанджиева, В., Янчева, К., Дянков, Т., Донева, Я., Филипова, Х., Попова, К., Велева, М., Александрова, М., Сантана, Х. Мониторинг на устойчивото развитие на морска туристическа дестинация: [Колективна монография]. Варна : Наука и икономика, 2022, 236., ISBN(печатно) 978-954-21-1119-1, Рец.: Георгина Луканова, Стоян Маринов.
Глава 6. Особености на туристическото развитие на българското черноморие, с.112-130  

	Монографията е посветена на мониторинга на устойчивото развитие на морските туристически дестинации като инструмент за управление в условията на съвременните трансформации в туризма. Разработката изследва теоретичните основи на мониторинга, неговите характеристики, инструментариум и информационно осигуряване, както и системите и индикаторите за оценка на устойчивото развитие на туристическите дестинации, със специален акцент върху крайбрежните райони. Анализирано е туристическото развитие на Българското Черноморие чрез оценка на областите Добрич, Варна и Бургас по показатели за устойчивост и са очертани основните тенденции и перспективи пред мониторинговия процес. Въз основа на добри практики са формулирани препоръки за неговото оптимизиране, като се подчертава значението на ефективния мониторинг за устойчивото управление, повишаването на конкурентоспособността и дългосрочното развитие на българските морски туристически дестинации.

	12.
	7.
	Rafailova, G., Todorova-Hamdan, Z., Filipova, H. Development of a Human-Centric Model for Assessment of Smart and Sustainable Tourism Destination. ИКОНОМИЧЕСКИ изследвания (Ikonomicheski Izsledvania). София: Икономически институт на БАН, 2023, т. 32 (2), с. 151-171. ISSN 0205-3292, Ed. Prof. Mitko Dimitrov. Scopus 

	Целта на статията е да представи методология за оценка на развитието на интелигентни и устойчиви дестинации. Съществуват множество изследвания, посветени на дефинирането на концепции и модели за интелигентна дестинация и интелигентен туризъм. За тяхното практическо прилагане обаче е необходимо първоначално познаване на съществуващото състояние, както и възможности за сравнение на добри практики и сходни дестинации. Управлението на туристическите дестинации изисква инструментариум за оценка на постигнатото и на степента на съответствие с модела на интелигентната дестинация. Акцентът следва да бъде поставен върху стратегически-ориентираното развитие, свързано с еволюцията на технологичната инфраструктура, инфоструктурата и съвкупността от знания и умения, както и с техните взаимовръзки с устойчивостта. Статията се отличава с разработването на методология, която може да бъде използвана при създаването на стратегия за развитие на интелигентна дестинация, основана на принципите на устойчивостта и подхода поставящ човека в центъра на системата. Представената методология включва модел на интелигентна и устойчива дестинация  и анализ на стратегиите и развитието на три града - Копенхаген, Бордо и Сеул. Моделът и неговите взаимосвързани елементи предоставят добра основа за разработване на рамка за оценка на състоянието и развитието на интелигентните дестинации, допълвайки вече съществуващите системи за оценка.

	13.
	8.
	Rodrigues, M., Franco, M., Filipova, H., Silva, R., Kazandzhieva, V., Nacheva, R., Koleva, V., Lyubenov, L., Oliveira, C., Borges, A., Braga, J., Ivanova, P., Antonova, K. Is creativity a reality in Bulgaria cities? An empirical study in the pre-pandemic period. City, Territory and Architecture. Berlin: Springer Nature, 2024, vol. 11 (19), pp. 1-20. ISSN 2195-2701. DOI 10.1186/s40410-024-00240-w, Ed. Giovanni Maciocco  Scopus 

	Това изследване има за цел да разработи композитен индекс, характеризиращ креативността на градовете в България, като представя резултати за предпандемичния период. За постигането на тази цел е използван индекс, разработен от Rodrigues и Franco (2019), както и количествен метод и многомерни статистически техники. Въз основа на данни, събрани основно от Националния статистически институт (НСИ) на България, резултатите показват, че креативността е един от основните стълбове на икономическия растеж, но финансовите ресурси и местните и чуждестранните инвестиции за нейното развитие все още са силно ограничени. Правителството и културните институции подкрепят инициативи, насочени към популяризиране на културното разнообразие и историческото наследство на страната. Творческият сектор, включващ дизайн, изкуства, медии и технологии, постепенно започва да се възприема като двигател на икономическия растеж на страната. Старт ъп предприятията и творческите предприемачи придобиват все по-голяма значимост, което води до създаването на творчески центрове и споделени пространства (co-working spaces). Настоящото изследване допринася за интелигентното прилагане на концепциите за творческите градове в развитието на творческите индустрии и в съвременното управление на населените места.

	14.
	9.
	Rodrigues, M., Franco, M., Filipova, H., Silva, R., Kazandzhieva, V., Nacheva, R., Koleva, V., Lyubenov, L., Oliveira, C., Borges, A., Braga, J., Ivanova, P., Antonova, K. Profile of Urban Sustainability in Bulgaria. Environment, Development and Sustainability: A Multidisciplinary Approach to the Theory and Practice of Sustainable Development, Dordrecht : Springer Publ., 2024, [p. 1-39].,ISSN(печатно) 1387-585X, ISSN(онлайн) 1573-2975, Cief ed. Jingzheng Ren; DOI: 10.1007/s10668-024-05657-4;  Scopus 

	Устойчивостта придобива все по-голямо значение поради необходимостта от вземане на правилни управленски решения относно ползването на  природните ресурси, както и за осигуряване на устойчиво развитие в регионите и градовете. Настоящото изследване има за цел да идентифицира показатели за измерване на устойчивото развитие на областите в България чрез прилагането на метода на многомерния анализ (Multivariate Analysis, MVA), при който се изследват множество променливи в няколко категории. Резултатите показват, че в рамките на екологичните изисквания, управлението на природните ресурси, включително водите и почвите, е било под натиск вследствие на индустриалните и урбанизационните дейности. Качеството на въздуха и управлението на отпадъците също се открояват като съществени проблеми в някои градски райони. Насърчаването на устойчивите строителни практики и внедряването на възобновяеми енергийни източници могат да бъдат ключови направления за подобряване състоянието на  българските градове. Новаторският принос на настоящото изследване се състои в това, че подчертава необходимостта градовете да интегрират по хармоничен начин основните стълбове на устойчивото развитие. В основата на тази интеграция стои насърчаването на икономически растеж, който същевременно съхранява екологичната цялост и подпомага социалната справедливост.


                                                                                   

ІІІ. Научни статии по чл. 104, ал. 1, т.6 от ПРАС в ИУ - Варна
	Общ номер
	Номер в група
	Заглавие, библиографско описание, линк към съдържанието им в електронен формат, в случай че е налично

	15.



	1.
	Filipova, H. The Influence of Hofstede's Second Cultural Factor Individualism-Collectivism on the Consumer Behavior of the Modern French Tourist. ИНФРАСТРУКТУРА & комуникации. София: УНСС. Фак. Икономика на инфраструктурата, 2014, бр. 9, с. 470-473. ISSN 1314-0930 

	Влиянието на културните фактори върху потребителското поведение е от съществено значение както за компаниите, така и за изследователите. Настоящата статия има за цел да анализира ролята на един от тези фактори в процеса на вземане на решения от туристите в рамките на елементите на туристическия маркетингов микс. Изследването е фокусирано върху второто измерение (индивидуализъм–колективизъм) от петизмерния културен модел на нидерландския учен Хофстеде. Анализът се основава на резултатите от анкетно проучване, проведено сред френски туристи.

	16.



	2.
	Filipova,H. Motivations d’achat et classification des souvenirs: une revue de la littérature. ИНФРАСТРУКТУРА & комуникации. София: УНСС. Фак. Икономика на инфраструктурата, 2015, т. 5 (10), с. 100-103. – ISSN 1314-0930 

	Целта на настоящата статия е да представи кратък теоретичен обзор на научната литература, посветена на една от специфичните области на туризма – индустрията на сувенирите. В началото са разгледани различни дефиниции на понятието „сувенир“. След това вниманието е насочено към основните мотиви, които стоят зад покупката на тези продукти. В заключение е представена класификация както на туристите, така и на сувенирните предмети. Резултатите от този обзор могат да послужат като основа за аналитично изследване, посветено на съвременните тенденции в туристическото поведение.

	17.
	3.
	Kazandzhieva, V., Filipova, H. Customer's Perception Assessment of Tech-Related Innovations in Tourism. IZVESTIYA, Journal of Varna University of Economics , Varna: Science and Economic Publ. House, 2018, vol. 62(1), pp. 5-20. ISSN 2367-6361; ISSN 2367-6957 

	Туристическата индустрия преминава през трансформация, обусловена от развитието на технологиите. Ефективността и целесъобразността на внедряването на всяка нова технология зависят от възприятието и готовността на крайните потребители туристите  да я приемат и използват. Целта на статията е да оцени възприятието на клиентите към технологичните иновации в туризма. Разработен е въпросник за изследване на нагласите на българските граждани относно използването на иновативни технологии в пътуванията и туризма. Резултатите показват, че българските респонденти все още не са достатъчно запознати с прилагането на технологичните иновации в пътуванията и туризма, но постепенно започват да ги приемат. Въпреки това, при някои специфични дейности те все още предпочитат да общуват с реален служител. Изследването на отношението и възприятията на клиентите към технологичните иновации е от съществено значение за успешното им приемане и внедряване в туристическия сектор. Ограниченият практически опит на потребителите с тези иновации показва, че на настоящия етап комбинираният модел на обслужване, съчетаващ технологии и човешко взаимодействие, представлява най-подходящото решение за удовлетворяване на потребителските потребности и осигуряване на по-добро туристическо преживяване.

	18.
	4.
	Rafailova, G., Todorova-Hamdan, Z., Filipova, H. Opportunities for Development of Varna as a Smart Tourism Destination (Based on an Expert Survey among Representatives of the Tourism Industry in Varna). IZVESTIYA, Journal of the Union of Scientists - Varna. Economic Sciences Series, Varna: Union of Scientists - Varna , 11, 2022, vol. 11 (1), pp. 10-17. – ISSN 2367-6361; ISSN 2367-6957 

	Статията е част от изследователския проект „Развитие на интелигентна туристическа дестинация „2030“ (по примера на община Варна)“, финансиран чрез целева субсидия за научни изследвания от Икономически университет – Варна. Основната цел на настоящата публикация е да представи възможностите за развитието на Варна като интелигентна туристическа дестинация въз основа на изследване на оценките на експерти в областта на туризма. За постигането й са изпълнени следните задачи: направен е теоретичен преглед на концепцията за интелигентна туристическа дестинация (Smart Tourism Destination – STD) и на показателите за оценка на развитието на една дестинация като такава; обобщени и анализирани са резултатите от анкетно проучване сред 38 експерти; формулирани са насоки за развитието на Варна като интелигентна туристическа дестинация на база на експертните оценки.

	19.
	5.
	Rafailova, G., Todorova-Hamdan, Z., Filipova, H. Using Residents’ Assessments and Ideas to Develop their City as a Smart Sustainable Tourism Destination (Using the Example of Varna, Bulgaria) Tourism Opportunities and Models for Development in Bulgaria. Newcastle upon Tyne: Cambridge Scholars Publ., 2024. рр. 1-15. ISBN 978-10364-0008-8 

	Целта на настоящото изследване е да представи ролята на местното население в развитието на интелигентна и устойчива туристическа дестинация. В статията се разглеждат различни аспекти на участието на гражданите в процеса на изграждане и усъвършенстване на подобен тип дестинация. Ангажираността на жителите е тясно свързана със стремежа към повишаване качеството на живот и постигане на социална устойчивост. Активното им участие допринася за създаването на благоприятна среда както за местната общност, така и за посетителите, и за формирането на положително туристическо преживяване. Ролята на гражданите в развитието на интелигентна и устойчива туристическа дестинация се изразява в споделянето на тяхното разбиране и отношение към тази концепция със заинтересованите страни,  най-вече с местната власт, както и в участието им в процеса на вземане на решения чрез оценка и споделяне на собствената им визия за развитието на дестинацията. 

	20.
	6.
	Ilieva, G., Filipova, H. Sustainable Innovations in Bulgarian Hospitality: Meeting Environmental and Social Challenges. JOURNAL of Tourism, Policy and Business – София: UNWE, 2, 2025,1, p.118-139, ISSN 3033-0971 

	Разработката се фокусира върху ролята на устойчивите иновации за преодоляване на екологичните и социалните предизвикателства в българската хотелиерска индустрия. Подчертава се, че като ключов елемент на туристическия сектор, хотелиерството има както възможността, така и отговорността да прилага практики, които ограничават въздействието върху околната среда и същевременно насърчават социалната отговорност. В български условия внедряването на устойчиви иновации придобива особено значение поради богатството на природните и културните ресурси, чието опазване е от съществено значение за дългосрочното развитие на туризма. В разработката са очертани основните екологични и социални предизвикателства пред сектора и са разгледани възможностите за прилагане на устойчиви практики, включително ресурсно ефективни технологии, мерки за намаляване на отпадъците, използване на възобновяеми енергийни източници, етични трудови практики и ангажираност на местните общности. Анализирани са и основните пречки пред по-широкото внедряване на подобни иновации, сред които регулаторните ограничения, финансовите затруднения и недостатъчната информираност на потребителите. Чрез съчетаване на теоретични постановки и примери от българската хотелиерска индустрия изследването очертава възможности за повишаване на устойчивостта и показва как иновациите могат да допринесат за по-отговорното и устойчиво развитие на туризма.

	21.
	7.
	Yancheva, K., Filipova, H. Regenerative Tourism as a Form of Cultural Renewal. НАУЧНИ трудове  Аграрен университет Пловдив Scientific works  Agricultural University Plovdiv, Пловдив: Акад. изд. на Аграр. унив., 67, 2025, 3, стр. 289-302., ISSN 1312-6318 ; ISSN 2367-5845 

	Настоящото изследване разглежда регенеративния туризъм като инструмент за културно обновление, като акцентът е поставен върху неговия потенциал да съдейства за възраждането на местните традиции, насърчаването на устойчивото развитие и засилването на участието на местните общности. Изследването използва смесен методически подход, който съчетава количествени данни базирани на анкета проведена сред 195 респонденти и информация от интервюта с експерти и представители на местната власт, в три български общини. Резултатите показват, че българските туристи са мотивирани предимно от интереса си към културно-историческите преживявания, но малка част от тях са запознати с концепцията за регенеративен туризъм. Въпреки това те проявяват силен интерес към автентични дейности, като традиционни занаяти и обреди, като същевременно посочват цената, културните различия и недостатъчната информираност като основни пречки. Изводите от интервютата потвърждават тези резултати, подчертавайки богатото нематериално културно наследство на България и необходимостта от създаване на структурирана рамка за прилагане на регенеративни туристически практики. Получените резултати показват, че въпреки ограничената осведоменост и реклама съществува значителен потенциал за развитие на практики като апитуризъм и традиционни обреди, сред които ритуалът „Пеперуда“, които могат да бъдат превърнати в туристически продукти в малките населени места. Като основни пречки на местно ниво се открояват ниската обществена информираност и липсата на интегрирани политики. В заключение се подчертава, че регенеративният туризъм предоставя възможности за съхраняване на културното наследство, но неговото успешно развитие изисква повишаване на информираността, активно участие на местните общности и разработване на стратегии на общинско равнище.

	22.
	8.
	Marinov, S., Pashova, S., Filipova, H., Ilieva, G., Aleksandrova, M. Safeguarding and Promoting Bulgarian Traditional Foods: Insights from European Experience. ИЗВЕСТИЯ на Съюза на учените – Варна. Серия Икономически науки  Izvestia: journal of the Union of Scientists. Economic sciences series, 14, 2025, 1, стр. 49-61., ISSN 1314-7390; ISSN 2603-4085

	Статията акцентира върху разнообразието, характеристиките и класификацията на традиционните храни в България, като поставя акцент върху техните видове и културно значение. Анализират се съвременните виждания и практическите възможности за популяризиране на традиционните храни както в национален, така и в международен контекст. Използван е смесен изследователски подход, който съчетава преглед на научната литература и представяне и анализ на добри практики от избрани европейски държави. Представени са успешни примери за съхраняване и популяризиране на традиционните продукти, включително регионално етикетиране, кулинарен туризъм и образователни програми. Резултатите подчертават значението на ангажираността на местните общности и институционалната подкрепа за повишаване на разпознаваемостта и икономическата стойност на традиционните храни. 


						

IV. Научни доклади по чл. 104, ал. 1, т.6 от ПРАС в ИУ - Варна
	Общ номер
	Номер в група
	Заглавие, библиографско описание, линк към съдържанието им в електронен формат, в случай че е налично

	23.



	1.
	Filipova, H. Intangible cultural heritage and its role on consumer's behavior. International Tourist Forum SPA and Wine : 16.10.2014 - 20.10.2014, Interhotel Sandanski (Bulgaria) and Corfu (Greece). Blagoevgrad: "Neofit Rilski" Publ. House, 2014. рр. 234-238. ISBN 978-954-680-954-4, Rev.: Dobrica Jovicic, Sanja Pavlovic 

	Настоящият доклад разглежда концепцията за нематериалното културно наследство (НКН) и неговото влияние върху потребителското поведение, с особен акцент върху туристическия сектор. Въз основа предимно на дефинициите на ЮНЕСКО и съществуващата научна литература се прави разграничение между наследство, културно наследство и нематериално културно наследство, като НКН се представя като съвкупност от практики, традиции, знания, ценности и културни прояви, предавани между поколенията. Статията разглежда културата като ключов фактор, определящ потребителското поведение, и подчертава ролята на етническата принадлежност, традициите и обичаите като основни елементи, които свързват нематериалното културно наследство с потребителските решения. Чрез преглед на съществуващите статии по темата, авторът посочва, че макар влиянието на културата върху потребителското поведение да е широко изследвано, специфичната роля на нематериалното културно наследство остава недостатъчно проучена. Областта на туризма се разглежда в статията като подходяща среда за бъдещи емпирични изследвания, като се акцентира върху необходимостта от анализ на влиянието на традициите и обичаите върху процеса на вземане на решения от туристите. Подобни изследвания биха предоставили ценни практически насоки за мениджърите на туристически дестинации и предприятия, подпомагайки създаването на конкурентни предимства чрез ефективно използване на нематериалното културно наследство.

	24.



	2.
	Filipova, H. The place of souvenirs in modern-day tourism. Туризмът в епохата на трансформация: сборник с доклади от юбилейна международна научна конференция, посветена на 50-годишнината от създаването на специалност "Туризъм" в Икономически университет. – Варна: Наука и икономика ИУ, 2015. с. 528-534. ISBN 978-954-21-0864-1, Науч. ред.: Таня Дъбева, Светла Ракаджийска 

	Индустрията на сувенирите представлява важен компонент на туристическия сектор, като допринася както за удовлетвореността на посетителите, така и за икономическото развитие на туристическите дестинации. Настоящата статия разглежда ролята на сувенирите в съвременния туризъм чрез анализ на взаимовръзката между туристическото търсене и предлагането на сувенирни продукти. Въз основа на преглед на научната литература и анализ на вторични статистически данни се изследват потребителското поведение на туристите, символичната, функционалната и естетическата стойност на сувенирите, както и факторите, които влияят върху избора им, сред които автентичността, качеството, културната значимост и устойчивостта. Статията разглежда също структурата на сувенирната индустрия, като акцентира върху производството, търговията и маркетинговите практики на Франция като една от водещите туристически дестинации. Анализът показва, че сувенирите са не просто търговски продукти, а материални носители на туристически преживявания, спомени и културна идентичност. Резултатите сочат, че производителите и търговците могат да повишат своята конкурентоспособност чрез фокусиране върху автентичността, ръчната изработка, местното производство и устойчивите бизнес практики. В заключение се подчертава, че адаптирането на сувенирните продукти към променящите се очаквания на съвременните туристи може да повиши привлекателността на туристическите дестинации, да подобри удовлетвореността на клиентите и да допринесе за устойчивото развитие на туризма.

	25.
	3.
	Rakadzhiyska, S., Filipova, H. Marketing Approach to the Formation of Portfolio of Cultural Tourist Products. International Scientific Conference "Cultural Corridor Via Adriatica: Cultural Tourism without Boundaries" : 15.10.2015 - 19.10.2015, Trogir, Croatia. Blagoevgrad: "Neofit Rilski" Publ. House, 2016. рр. 7-14. ISBN 978-954-00-0008-4, Rev.: Dobrica Jovicic, Sanja Pavlovic 

	Представеното изследване разглежда маркетингов подход за разработване на портфолио от продукти за културен туризъм чрез съгласуване на разнообразните културни ресурси с потребностите и мотивацията на различните пазарни сегменти. Авторите изтъкват, че успешното развитие на културния туризъм зависи от задълбоченото познаване на мотивацията, поведението и очакванията на туристите, а не само от техните демографски характеристики. Анализирани са различните концепции за културен туризъм и за културния турист, като се подчертава нарастващото разнообразие от културни преживявания – от посещения на музеи, исторически и религиозни обекти до фестивали, гастрономия и творчески дейности. Въз основа на маркетинговите принципи се предлага сегментиране на туристите според тяхната културна мотивация и поведенчески характеристики, като се разграничават туристи със силно изразен интерес към културата и такива, при които тези преживявания имат второстепенно значение. Освен това се представя рамка за създаване на продукти за културен туризъм чрез комбиниране на различни културни атракции в привлекателни и ориентирани към потребителските потребности туристически предложения. В заключение се подчертава, че добре структурираното портфолио от продукти за културен туризъм, изградено въз основа на пазарната сегментация, очакваните ползи за потребителите и наличните културни ресурси, може да повиши конкурентоспособността на туристическите дестинации, да подобри удовлетвореността на туристите и да допринесе за устойчивото развитие на културния туризъм.

	26.
	4.
	Dabeva, T., Lukanova, G., Filipova, H. Comparative analysis of cultural characteristics of Bulgaria and Greece according to Hofstede's paradigm. Cultural corridor Western Transbalkan Road - cultural tourism without boundaries : international scientific conference, 29.09.2016 - 03.10.2016, Meteora - Lefkada, Greece. София: Гея-Либрис, 2016. рр. 1-13. ISBN 978-954-300-158-3, Rev.: Georgi Georgiev, Svetla Rakadzhiyska 

	Разработката се фокусира върху културните характеристики на България и Гърция като туристически дестинации чрез модела на културните измерения на Г. Хофстеде. Статията анализира как националните културни ценности влияят върху управлението на туризма, предоставянето на туристически услуги, поведението на туристите и цялостното развитие на сектора. Изследването използва шестте културни измерения на Хофстеде – властова дистанция, индивидуализъм срещу колективизъм, мъжественост срещу женственост, избягване на несигурността, дългосрочна срещу краткосрочна ориентация и удовлетвореност срещу сдържаност – за да идентифицира основните сходства и различия между двете държави. Резултатите показват, че България и Гърция споделят сравнително високи стойности на властова дистанция, колективизъм и избягване на несигурността, които оказват влияние върху организационните структури, управленските практики и очакванията на потребителите в туризма. В същото време се открояват съществени различия по отношение на дългосрочната ориентация и удовлетвореността, като България се характеризира с по-прагматична и сдържана култура, докато Гърция проявява по-силна краткосрочна ориентация и по-висока степен на удовлетвореност. Тези културни особености оказват влияние върху поведението на служителите, иновациите, качеството на обслужването и предпочитанията на туристите. Изследването заключава, че разбирането на националните културни характеристики е от съществено значение за разработването на ефективни стратегии за развитие на туризма, повишаването на качеството на туристическите услуги и насърчаването на междукултурната комуникация и сътрудничество. Моделът на Хофстеде предоставя надеждна аналитична рамка за оценка на взаимовръзката между културата и развитието на туризма в България и Гърция.

	27.
	5.
	Filipova, H., Parushev, J. Préservation des pratiques créatives locales en Bulgarie et tourisme ethnoculturel. Questionner le tournant créatif : dispositifs, processus et représentations, actes de colloque international, 7-9 juin 2017, Université d’économie de Varna. Paris: Halshs, 2018. рр. 84-92. ISBN 978-2-9552946-1-1, Ed.: Yanita Andonova, Anne-France Kogan 

	Докладът е посветен на  ролята на етнокултурния туризъм за съхраняването на местните творчески практики и опазването на нематериалното културно наследство на България. Анализират се взаимовръзките между нематериалното културно наследство, креативните индустрии и туризма, като се подчертава техният принос за устойчивото регионално развитие, особено в уязвимите селски райони. Авторите представят модел на етнокултурния ландшафтен профил, предназначен за анализ на туристически дестинации чрез изследване както на фолклорните ритуали, така и на местните туристически ресурси. Моделът е приложен в теренно проучване, проведено в село Ченге, България, което показва как традиционните обреди, фолклорът, занаятите, архитектурата и местните обичаи могат да бъдат интегрирани в иновативни туристически продукти. Резултатите показват, че етнокултурният туризъм не само укрепва културната идентичност и насърчава участието на местната общност, но и допринася за съхраняването на творческите практики, като същевременно повишава привлекателността и конкурентоспособността на селските туристически дестинации. В заключение се предлагат препоръки за разработване на устойчиви продукти в сферата на креативния туризъм, които съчетават опазването на културното наследство с местното икономическо развитие.

	28.
	6.
	Kazandzhieva, V., Ilieva, G., Filipova, H. The Impact of Technological Innovations on Hospitality Service. Traditions and Innovations in Contemporary Tourism : [Contemporary tourism - Traditions and Innovations : International Scientific Conference], Cambridge: Cambridge Scholars Publ., 2018, pp. 204-220., ISBN(печатно) 978-1-5275-0829-3 ; (10) 1-5275-0829-3, Rev. Vasil Marinov, Maria Vodenska 

	Текстът разглежда ролята на съвременните технологии в хотелиерството и тяхното въздействие върху процеса на хотелско обслужване. Основната му цел е, въз основа на оценка на значението на технологичните иновации в индустрията на гостоприемството, да бъде разработена концептуална рамка за изследване на тяхното влияние върху хотелската услуга. Анализирани са най-широко използваните технологии в хотелиерството, както и ефектите от тяхното приложение върху клиентите, персонала и управленските процеси. Предложената авторска концептуална рамка е изградена върху модела „Цикълът на госта“, който обхваща четирите основни етапа на хотелското обслужване – преди пристигането, пристигане и настаняване, престой и напускане. В рамката въздействието на технологичните иновации е систематизирано в три основни направления: промени в поведението на клиентите, трансформация на функциите и задачите на обслужващия персонал и влияние върху маркетинговите стратегии и управленските решения на хотелските предприятия. В заключение се подчертава, че технологичните иновации създават възможности за повишаване на качеството, ефективността и персонализацията на хотелското обслужване, но успешното им прилагане изисква балансирано съчетаване на дигиталните технологии с човешкото взаимодействие. Подобен подход допринася за повишаване удовлетвореността и лоялността на гостите и за укрепване конкурентоспособността на хотелските предприятия.

	29.
	7.
	Lukanova, G., Filipova, H. Factors Influencing the Timeshare's Application in the Hotel Product of the Bulgarian Black Sea Coast. XV International May Conference on Strategic Management "Strategic Management" (IMCSM'19), Bor, Sebia, 24 - 26. 05. 2019. Belgrade: University of Belgrade. Technical Faculty in Bor, 2019. рр. 432-442. ISSN 2620-0597, Ed.: Živan Živković, Ivan Mihajlović 

	Статията разглежда факторите, влияещи върху прилагането на концепцията за таймшер в хотелския продукт на Българското Черноморие. Таймшерът е представен като алтернативен хотелски продукт, който съчетава елементи на туризма, недвижимите имоти и правото на собственост, предоставяйки възможност за ползване на туристическо настаняване за определен период от време. Въпреки широкото му разпространение в международен мащаб, приложението му в България остава ограничено, независимо от значителния му потенциал. Изследването съчетава преглед на научната литература, анализ на туристическия и хотелиерския сектор по Българското Черноморие и анкетно проучване сред управители и собственици на 41 хотела. Анализирани са както обективните предпоставки за развитие на таймшер, включително туристическите ресурси, хотелската суперструктура, капацитетът на средствата за настаняване и сезонността, така и нагласите на хотелските мениджъри към прилагането на концепцията. Резултатите показват, че Българското Черноморие разполага с благоприятни условия за внедряване на таймшер благодарение на добре развитата хотелска инфраструктура, високата концентрация на четири- и петзвездни хотели и значителния дял от националната база за настаняване. Същевременно силно изразената сезонност, свръхпредлагането на места за настаняване и засилената конкуренция остават основни предизвикателства. Анкетното проучване отчита като цяло положителни нагласи към таймшера, като се откроява неговият потенциал за повишаване на заетостта на хотелите, ускоряване възвръщаемостта на инвестициите, покриване на постоянните разходи и подобряване качеството на хотелския продукт. В обобщение, резултатите показват, че Българското Черноморие притежава благоприятни предпоставки за развитието на таймшера като иновативен хотелски продукт, който може да допринесе за диверсифициране на туристическото предлагане и повишаване конкурентоспособността на регионалния хотелиерски сектор.

	30.
	8.
	Filipova, H. Evaluation of the offer of food souvenirs in destination Varna. ТУРИЗЪМ и свързаност:  Сборник с доклади от юбилейната научна конференция с международно участие по случай 55 г. от създаването на спец. Туризъм, 30 - 31 окт. 2020 г. Варна: Наука и икономика, 2020. с. 583-586. ISBN 978-954-21-1052-1, Науч. ред.: Таня Дъбева, Стоян Маринов 

	Публикацията се фокусира върху предлагането на хранителни сувенири в  дестинация Варна и оценява доколко те представят местната идентичност. Хранителните сувенири са определени като специфична група сувенири, която съчетава материалното и нематериалното културно наследство на дадена област. Те изпълняват важна роля в туристическото преживяване, тъй като съхраняват спомените от пътуването и често се избират като подаръци за близки, приятели и колеги. Основните им характеристики са автентичност, връзка с местната култура, лесна преносимост, възможност за непосредствена или последваща консумация и способност да представят уникалността на мястото. Авторът посочва, че редица държави успешно развиват характерни хранителни сувенири, превърнали се в символи на определени региони. В България подобни продукти включват локум, петмез, сладка, шарена сол, мед, билкови чайове, лютеница, вино, ракия и крафт бира. Въпреки това липсват изследвания, посветени на хранителните сувенири във Варна. За оценка на предлагането е проведено наблюдение в периода 10.07.–20.08.2020 г., обхващащо пет физически магазина и няколко интернет сайта. Анализирани са видовете сувенири и дали те представят България като цяло или конкретно Варна. Резултатите показват, че повечето магазини предлагат масово произведени сувенири, а хранителни сувенири се срещат само в три от тях. Предлаганите продукти са основно традиционни български храни, подправки и напитки, но почти не са свързани с местната идентичност на Варна. Единствено някои местни вина и крафт бири могат частично да се разглеждат като хранителни сувенири на дестинацията. Изследването достига до извода, че Варна не разполага с отличителен хранителен сувенир, свързан с местни съставки, традиции или характерен начин на производство. Авторът подчертава необходимостта от разработване и популяризиране на продукти, които да отразяват историята, културното наследство и символите на града, като по този начин се създаде по-разпознаваема туристическа идентичност.

	31.
	9.
	Дъбева, Т., Луканова, Г., Филипова, Х. Перспективи пред варненското ресторантьорство. ТУРИЗМЪТ - отвъд очакванията. София: Издателски комплекс - УНСС, 2020, с. 126-136. ISBN 978-619-232-296-0, Науч. ред.: Manol Ribov, Nickolay Tsonev 

	Целта на настоящия доклад е да се изведат основни перспективи за развитие на градското ресторантьорство във Варна. За постигането й е извършен ситуационен анализ на видовата и категорийна структура на ЗХР в града. Проведени са и дълбочинни интервюта с ресторантьорски мениджъри. Чрез контент анализ на получените резултати са идентифицирани основните характеристики на ресторантьорското предлагане, актуалните проблеми, тенденции и възможности за развитие. Изследването очертава необходимостта от увеличаване на броя на тематичните и атракционни заведения, включване във видовата структура на бар-казино и бар-вариете, увеличаване на броя на питейните заведения, регистриране на винарните и бирариите като подвидове, разнообразяване на категорийната структура чрез включване на ЗХР от 3 и 4 звезди или пререгистриране на съществуващи с по-висок стандарт на предлагането. По отношение на продукта и обслужването е необходимо създаване на подходяща атмосфера на уют и гостоприемство, усъвършенстване на дизайна на търговските зали, усъвършенстване на менюто чрез разнообразяване на предлаганите позиции, включване на нови и атрактивни предложения, ориентиране към чуждестранните клиенти, увеличаване на предлагането на автентична национална кухня и на местни вина, както и подходящото им съчетаване, организиране на курсове за обучение на персонала, специални мероприятия за задържане на младите кадри, по-добро заплащане и мотивиране. Трябва да се акцентира и над подобряване  на взаимовръзката с клиента при поръчката и обслужването, както и  поддържане на обратна връзка с него. 

	32.
	10.
	Filipova, H. Smart Cities "a la francaise". СЪВРЕМЕННИЯТ туризъм. Смарт решения за развитие на туризма в България в условията на Covid-19 пандемия, Contemporary Tourism. Варна: Наука и икономика, 2021, с.55-63, ISBN 978-954-21-1101-6, Науч. ред.: Снежина Кадиева-Панчева, Генка Рафаилова 

	Разработката има за цел да разгледа концепцията за интелигентния град и нейното приложение в съвременната урбанистична среда. Чрез внимателно планирани стратегии и креативно използване на информационни и комуникационни технологии (ИКТ) и други инструменти множество населени места се стремят да повишат своята ефективност и да разрешат различни проблеми, свързани с устойчивото развитие, замърсяването, пренаселеността и социалната несправедливост. Докладът анализира примери за иновативни и популярни проекти за интелигентни градове във Франция. Те включват проекта „Интелигентна територия“ в Анже, OnDijon в Дижон, Nantes City Lab и Grand Débats в Нант.

	Тодорова-Хамдан, З., Филипова, Х. Насоки за усъвършенстване на туристическия продукт на община Каспичан (на базата на проучване на мнението на експерти в туризма). Туризъм, образование, бизнес : Сборник с доклади от международна научна конференция, организирана от Колеж по туризъм - Бургас, 29-30 октомври 2021 г., Бургас: Флат, 2021, с. 119-124. ISSN 2738-893X, Рец. Б. Копринаров, Радойнова, Д.    

	Докладът представя резултатите от изследване, насочено към усъвършенстване на туристическия продукт на община Каспичан чрез анализ на мнението на експерти в туризма. Изследването е част от разработването на стратегия за устойчиво развитие на общината и се основава на анкетно проучване и допълнителни дълбочинни интервюта с 41 специалисти – туроператори, екскурзоводи и представители на туристически информационни центрове. Анализът показва, че общината разполага със значителен потенциал за развитие на културно-познавателен, екологичен, селски и специализиран туризъм благодарение на богатото си природно и културно-историческо наследство. Въпреки това са установени редица ограничения, свързани с недостатъчната популяризация на туристическите ресурси, незадоволителното състояние на транспортната инфраструктура, ограничената достъпност до част от обектите и липсата на достатъчна информация за природните забележителности. Експертите оценяват положително атрактивността на основните туристически ресурси и качеството на местата за настаняване и заведенията за хранене, като същевременно формулират конкретни препоръки за повишаване конкурентоспособността на дестинацията. Основните насоки за развитие включват подобряване на рекламата и популяризирането на туристическия продукт, оптимизиране на туристическата инфраструктура и суперструктура, както и разработване на нови и иновативни туристически продукти. Направените изводи могат да послужат като основа за формиране на ефективна маркетингова стратегия и за устойчиво развитие на туризма в община Каспичан.


							

V. Учебници и учебни помагала по чл. 104, ал. 1, т.6 от ПРАС в ИУ - Варна
	Общ номер
	Номер в група
	Заглавие, библиографско описание, линк към съдържанието им в електронен формат, в случай че е налично

	34.




	1.
	Филипова,Х. Учебно помагало “Ресторантьорство”. Варна: Наука и икономика, 2024. 96 с. ISBN 978-954-21-1173-3, Рец.: Георгина Луканова 

	Учебното помагало е предназначено за студенти в редовна и задочна форма на обучение, специалност „Мениджмънт на хотели и ресторанти“ в Колежа по туризъм – Варна при Икономическия университет – Варна, изучаващи основната профилираща дисциплина „Ресторантьорство“. Разработката има за цел да запознае обучаваните с основни понятия от учебния предмет чрез комбинация от теоретични постановки и казуси. Структурата на помагалото кореспондира изцяло с учебната програма по дисциплината и включва пет логически последователни теми, разработени в съответните глави. Обемът и съдържанието на разработката са съобразени с приетия хорариум. В глава първа се дефинира понятието „ресторантьорство“ и се извеждат особеностите му в системата на туризма и при взаимовръзките с външната среда. Накратко се проследява историята на ресто- рантьорството. В глава втора се анализират същността, характеристиките, структурата и вариантите за продажба на ресторантьорския продукт. Систематизират се водещите съвременни тенденции в ресторантьорството. Глава трета е посветена на класификацията и категоризацията на ЗХР, като целта е студентите да се запознаят с два от най-разпространените вида ЗХР – класическите и ЗБО. Представени са и характеристиките на международните ресторантьорски вериги. В глава четвърта са изведени накратко етапите на производствената дейност в ресторантьорството – от планирането на менюто до готовия кулинарен продукт; Глава пета запознава студентите с основни понятия от икономиката на ресторантьорската фирма – приходи, оборот, разходи, цени и ценообразуване, ефективност.

